**ADATKEZELÉSI TÁJÉKOZTATÓ**

A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló, AZ EURÓPAI PARLAMENT ÉS A TANÁCS (EU) 2016/679 RENDELETÉBEN (a továbbiakban: GDPR) meghatározott kötelezettségeket Budapest I. Kerület Budavári Önkormányzat (székhely: 1014 Budapest, Kapisztrán tér 1., a továbbiakban: Önkormányzat) mint Adatkezelő a jelen Tájékoztatóval teljesíti a Pneumovax 23 védőoltáshoz nyújtott támogatás iránt benyújtott támogatási kérelmekkel, azok mellékleteivel, valamint a kérelmek alapján megkötött támogatási szerződésekkel összefüggő adatkezelésével kapcsolatban.

Az Önkormányzat azon természetes személyek adatait kezeli, akik PCR teszt költségeinek kiegészítésére

nyújtott támogatás iránti támogatási kérelmet nyújtottak be az adatkezelést megelőzően adott, adatkezeléshez történő önkéntes, konkrét, egyértelmű hozzájárulásuk mellett a Budapest I. Kerület Budavári Önkormányzat részére (a továbbiakban: Érintettek).

Az Önkormányzat az Érintettek által megadott személyes adatokat a GDPR előírásainak betartásával az alábbiak szerint kezeli és használja fel:

**Adatkezelő adatai, elérhetősége:**

Budapest Főváros I. kerület Budavári Polgármesteri Hivatal (a továbbiakban: Hivatal)

székhely: 1014 Budapest, Kapisztrán tér 1.

e-mail: hivatal@budavar.hu

telefon: (+36) 1-458-3000

**Adatvédelmi tisztviselő:**

adatkezeles@budavar.hu

**Az adatkezelés jogalapja:**

Az Érintettnek az adatkezelésről szóló tájékoztatás megismerését követően adott önkéntes, konkrét, egyértelmű hozzájárulása, melyet a támogatási kérelem kitöltése során erre irányuló kifejezett nyilatkozatával ad meg. Az érintett hozzájárulását a Hivatal nyilvántartja.

**Az adatkezelés célja:**

A támogatási kérelem elbírálása, a támogatási szerződés megkötése, és a támogatás összegével történő elszámolás.

**A kezelt adatok köre és az adatkezelés időtartama:**

A Hivatal az alábbi személyes adatokat kezeli: név, születési hely, születési idő, anyja neve, állandó lakóhely, az Érintett által a támogatás megállapításának feltételeként meghatározott körülmény függvényében a támogatási feltételként meghatározott betegség fennállása, azonos lakcím, közös háztartás, előírt rokonsági fok megléte, foglalkoztatásra irányuló jogviszony fennállása.

A benyújtott támogatási kérelem, azok mellékletei, valamint a kérelem alapján kötendő támogatási szerződés számviteli bizonylatoknak minősülnek, melyre tekintettel azokat a Hivatal nyolc évig megőrzi.

**Az adatokhoz való hozzáférés:**

A személyes adatokhoz a Hivatal kérelem elbírálását, a szerződés megkötését, a támogatás folyósítását, elszámolás ellenőrzését végrehajtó munkatársai férnek hozzá.

**Az Érintett adatkezeléssel kapcsolatos jogai:**

*A tájékoztatás kéréshez való jog*

Az Érintett az adatkezelő 1. pontban megadott elérhetőségeken keresztül, írásban tájékoztatást kérhet a Hivataltól arról, hogy milyen személyes adatait, milyen jogalapon, milyen adatkezelési cél miatt, milyen forrásból, mennyi ideig kezeli a Hivatal, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait. A Hivatal az érintett kérelmét legfeljebb egy hónapon belül, az általa megadott elérhetőségre küldött levélben teljesíti.

*A helyesbítéshez való jog*

Az Érintett az 1. pontban megadott elérhetőségeken keresztül írásban kérheti, hogy a Hivatal módosítsa valamely személyes adatát.

*A törléshez való jog*

Az Érintett az 1. pontban megadott elérhetőségeken keresztül írásban kérheti a Hivataltól a személyes adatainak a törlését, kivéve, ha az adatkezelés jogszabályon alapul, vagy jogi igények előterjesztéséhez, érvényesítéséhez, védelméhez szükséges a kezelése.

*Adatkezelés korlátozásához (zárolásához) való jog*

Az Érintett az 1. pontban megadott elérhetőségeken keresztül írásban kérheti, hogy a Hivatal korlátozza az adatkezelést, ha az érintett vitatja azok pontosságát, arra az időtartamra, amíg az adatkezelő ellenőrzi személyes adatok pontosságát, ha az adatkezelés jogellenes, és az érintett ellenzi az adatok törlését, ehelyett kéri azok felhasználásának korlátozását, ha az adatkezelőnek már nincsen szüksége a személyes adatokra adatkezelés céljából, de az érintett igényli azokat jogi igények érvényesítéséhez, előterjesztéséhez vagy védelméhez, vagy ha az érintett tiltakozott az adatkezelés ellen, arra az időtartamra, amíg megállapításra kerül, hogy az adatkezelő jogos indokai elsőbbséget élveznek-e az érintett jogos indokaival szemben.

*A tiltakozáshoz való jog*

Az Érintett az 1. pontban megadott elérhetőségeken keresztül írásban tiltakozhat az adatkezelés ellen, ha a Hivatal személyes adatot közvélemény-kutatás vagy tudományos kutatás céljából továbbítaná, felhasználná.

Az Érintett jogainak gyakorlása iránti kérelmet a Hivatal jegyzőjénél lehet előterjeszteni személyesen, az adatkezelő székhelyén, postai úton vagy elektronikusan az adatvedelem@budavar.hu e-mail címen. A jegyző a kérelmet 25 napon belül megvizsgálja és döntéséről a kérelmezőt írásban tájékoztatja.

Az Érintett a jogainak megsértése esetén bírósághoz fordulhat vagy a Nemzeti Adatvédelmi és Információszabadság Hatóság vizsgálatát kezdeményezheti.

Nemzeti Adatvédelmi és Információszabadság Hatóság,

Postacím: 1530 Budapest, Pf.: 5.,

Cím: 1125  Budapest, Szilágyi Erzsébet fasor 22/c,

Telefon: +36 (1) 391-1400

E-mail: ugyfelszolgalat@naih.hu;

web oldala: [https://www.naih.hu](https://www.naih.hu/)

A jogérvényesítés módjára az információs önrendelkezési jogról és az információszabadságról szóló 2011. évi CXII. törvény 22. § és 23. §-ai, valamint az 52-58. §-ai vonatkoznak.

A jelen Tájékoztató a [**www.budavar.hu**](http://www.budavar.hu) linkről érhető el.